cyanic-selkie/wikianc huggingface dataset:
Αναλγητικά
Παρακεταμόλη (ακεταμινοφαίνη)
Η παρακεταμόλη, γνωστή επίσης ως ακεταμινοφαίνη ή APAP, είναι ένα φάρμακο που χρησιμοποιείται για τη θεραπεία του πόνου και του πυρετού. Χρησιμοποιείται συνήθως για ήπιο μέχρι μέτριο πόνο. Σε συνδυασμό με οπιοειδή αναλγητικά, η παρακεταμόλη χρησιμοποιείται τώρα για πιο σοβαρούς πόνους όπως o καρκινικός πόνος και μετεγχειρητικά. Χορηγείται συνήθως είτε από το στόμα, είτε από τον ορθό, αλλά είναι διαθέσιμη επίσης ενδοφλέβια. Η επίδραση διαρκεί μεταξύ δύο και τεσσάρων ωρών. Η παρακεταμόλη ταξινομείται ως ήπιο αναλγητικό. Η παρακεταμόλη είναι γενικά ασφαλής στις συνιστώμενες δόσεις.
Μη στεροειδή αντιφλεγμονώδη φάρμακα
Τα μη στεροειδή αντιφλεγμονώδη φάρμακα (NSAIDs), είναι μια κατηγορία φαρμάκων που ομαδοποιεί μαζί φάρμακα που μειώνουν τον πόνο και αντιπυρετικά, ενώ σε μεγαλύτερες δόσεις μειώνει τη φλεγμονή. Τα πιο επιφανή μέλη αυτής της ομάδας φαρμάκων, η ασπιρίνη, η ιβουπροφαίνη και η ναπροξένη (naproxen) είναι διαθέσιμα ως μη συνταγογραφούμενα φάρμακα (Over-the-counter drug) στις περισσότερες χώρες.
Αναστολείς της κυκλοοξυγενάσης-2 (COX-2 inhibitors)
Αυτά τα φάρμακα παράγονται από μη στεροειδή αντιφλεγμονώδη φάρμακα (NSAIDs). Το ένζυμο κυκλοοξυγενάση (cyclooxygenase) που αναστέλλεται από NSAIDs ανακαλύφθηκε ότι έχει δύο τουλάχιστον διαφορετικές εκδόσεις: COX1 and COX2. Η έρευνα πρότεινε ότι οι περισσότερες αρνητικές επιπτώσεις μετριάζονται φράσσοντας το ιδιοστατικό ένζυμο COX1, με τα αναλγητικά αποτελέσματα να μεσολαβούνται από το επαγώγιμο ένζυμο COX2. Δηλαδή, οι αναστολής του COX2 αναπτύχθηκαν για να αναστείλουν μόνο το ένζυμο COX2 (τα παραδοσιακά NSAIDs εμποδίζουν και τις δύο εκδόσεις γενικά). Αυτά τα φάρμακα (όπως τα ροφεκοξίμπη (rofecoxib), σελεκοξίμπη (celecoxib) και ετορικοξίμπη (etoricoxib)) είναι εξίσου αποτελεσματικά αναλγητικά όταν συγκρίνονται με τα NSAIDs, αλλά προκαλούν λιγότερες γαστρεντερικές αιμορραγίες.
Μετά την πλατιά αποδοχή των αναστολέων COX-2, ανακαλύφθηκε ότι τα περισσότερα φάρμακα σε αυτήν την κατηγορία αυξάνουν τον κίνδυνο των καρδιαγγειακών συμβάντων κατά 40% κατά μέσο όρο. Αυτό οδήγησε στην απόσυρση των rofecoxib και valdecoxib και σε προειδοποιήσεις για τα άλλα. Το Etoricoxib φαίνεται σχετικά ασφαλές, με τον κίνδυνο των θρομβωτικών συμβάντων παρόμοιο με αυτόν της χωρίς κοξίμπη NSAID δικλοφενάκης (diclofenac).
Η χρήση των NSAIDs είναι ιδιαίτερα χρήσιμη στην μετεγχειρητική αναλγησία των ασθενών που υποβάλλονται σε καθιερωμένες χειρουργικές επεμβάσεις, όπως η θυρεοειδεκτομή, η λαπαροσκοπική χολοκυστεκτομή και η ανοικτή αποκατατάση βουβωνοκήλης. Συγκριτικές μελέτες έχουν δείξει πως παρεκοξίμπη (εκλεκτικός αναστολέας του ενζύμου COX2) έχει ισοδύναμη αναλγητική δράση με την πεθιδίνη, όταν χοργηγείται σε ασθενείς που υποβάλονται σε λαπαροσκοπική χολοκυστεκτομή.
Οπιοειδή
Η μορφίνη, το αρχέτυπο οπιοειδές και άλλα οπιοειδή (π.χ., η κωδεΐνη, η οξυκωδόνη (oxycodone), η υδροκωδόνη (hydrocodone), η διυδρομορφίνη (dihydromorphine), η πεθιδίνη (pethidine)) εξασκούν παρόμοια επίδραση στο σύστημα του εγκεφαλικού οπιοειδούς υποδοχέα. Η βουπρενορφίνη είναι μερικώς αγωνιστής του μ-οπιοειδούς υποδοχέα και η τραμαντόλη (tramadol) είναι αναστολέας επαναπρόσληψης σεροτονίνης-νορεπινεφρίνης (serotonin norepinephrine reuptake inhibitor (SNRI)) με ασθενείς ιδιότητες μ-οπιοειδούς αγωνιστή υποδοχέα. Η τραμαντόλη είναι δομικά πιο κοντά στην βενλαφαξίνη (venlafaxine) παρά στην κωδεΐνη και δίνει αναλγησία όχι μόνο με οπιοειδείς δράσεις (μέσω ήπιου ανταγωνισμού μ-υποδοχέα), αλλά επίσης με δράση ως ασθενούς, αλλά ταχείας δράσης εκλυτικού παράγοντα σεροτονίνης (serotonin releasing agent) and αναστολές επαναπρόσληψης νορεπινεφρίνης. Η ταπενταδόλη (Tapentadol), με κάποιες δομικές ομοιότητες με την τραμαντόλη, εμφανίζει αυτό που πιστεύεται ότι είναι ένα καινοτόμο φάρμακο που δουλεύει μέσω δύο (και πιθανόν τριών) διαφορετικών τρόπων δράσης και ως παραδοσιακό οπιοειδές και ως SNRI. Οι επιδράσεις της σεροτονίνης και της νορεπινεφρίνης στον πόνο, αν και δεν είναι πλήρως κατανοητές, έχουν καθιερώσει αιτιώδεις συνδέσμους και φάρμακα στην κατηγορία SNRI και χρησιμοποιούνται συνήθως σε συνδυασμό με οπιοειδή (ιδιαίτερα ταπενταντόλη και τραπαντόλη) με μεγάλη επιτυχία στην ανακούφιση του πόνου.
Η δόση όλων των οπιοειδών μπορεί να περιοριστεί από την τοξικότητα των οπιοειδών (σύγχυση, αναπνευστική καταστολή, μυοκλονικά αντανακλαστικά και πολύ μικρές κόρες οφθαλμού), επιληπτικές κρίσεις (τραμαντόλη), αλλά τα άτομα με ανοχή στα οπιοειδή έχουν συνήθως υψηλότερα όρια δόσεων από τους ασθενείς χωρίς ανοχή. Τα οπιοειδή, αν και πολύ αποτελεσματικά αναλγητικά, έχουν ανεπιθύμητες παρενέργειες. Οι ασθενείς που ξεκινούν μορφίνη μπορεί να αισθανθούν ναυτία και έμετο (που ανακουφίζονται γενικά από βραχυχρόνια χρήση αντιεμετικών με προμεθαζίνη όπως φενεργκάν (phenergan)). Η φαγούρα μπορεί να απαιτεί αλλαγή σε διαφορετικό οπιοειδές. Δυσκοιλιότητα εμφανίζεται σε σχεδόν όλους τους ασθενείς στα οπιοειδή και στα καθαρκτικά (λακτουλόζη, σε όσα περιέχουν μακρογόλη ή co-danthramer) που συνήθως συνταγογραφούνται ταυτόχρονα.
Όταν χρησιμοποιηθούν κατάλληλα, τα οπιοειδή και άλλα κεντρικά αναλγητικά είναι ασφαλή και αποτελεσματικά· όμως, μπορεί να εμφανιστούν κίνδυνοι όπως εθισμός και εξοικείωση του σώματος με το φάρμακο, δηλαδή συχνή χρήση του φαρμάκου μπορεί να οδηγήσει σε μειωμένα αποτελέσματα. Όταν είναι ασφαλές, μπορεί να χρειαστεί αύξηση της δόσης για να διατηρηθεί η αποτελεσματικότητά του, που μπορεί να αποτελεί σημαντική ανησυχία όσον αφορά τους ασθενείς που υποφέρουν από χρόνιο πόνο και απαιτείται αναλγητικό για μεγάλες περιόδους. Η ανεκτικότητα στο οπιοειδές αντιμετωπίζεται συχνά με εναλλαγή οπιοειδούς στην οποία ο ασθενής αλλάζει μεταξύ δύο ή περισσότερων ανεκτών μη διασταυρούμενων οπιοειδών φαρμάκων για να αποφευχθεί η υπέρβαση των ασφαλών δόσεων στην προσπάθεια επίτευξης επαρκούς αναλγητικού αποτελέσματος.
Η ανεκτικότητα στα οπιοειδή δεν πρέπει να συγχέεται με την επαγόμενη από οπιοειδή υπεραλγησία. Τα συμπτώματα αυτών των δύο καταστάσεων μπορεί να εμφανίζονται πολύ παρόμοια, αλλά ο μηχανισμός δράσης είναι διαφορετικός. Η επαγόμενη από οπιοειδή υπεραλγησία συμβαίνει όταν η έκθεση σε οπιοειδή αυξάνει την αίσθηση του πόνου (υπεραλγησία) και μπορεί ακόμα να κάνει επώδυνα τα μη επώδυνα ερεθίσματα (αλλοδυνία).
Οινόπνευμα
Η περιγραφή των αποτελεσμάτων της χρήσης οινοπνεύματος για τη θεραπεία του πόνου είναι δύσκολη. Το οινόπνευμα έχει βιολογικές, νοητικές και κοινωνικές επιπτώσεις που επηρεάζουν τις συνέπειες χρήσης του οινοπνεύματος για τον πόνο. Μέτρια χρήση του οινοπνεύματος μπορεί να μειώσει συγκεκριμένους τύπους πόνου σε κάποιες περιπτώσεις. Η προσπάθεια χρήσης του οινοπνεύματος για θεραπεία πόνου έχει επίσης παρατηρηθεί ότι οδηγεί σε αρνητικά αποτελέσματα συμπεριλαμβανόμενης της υπερβολικής πόσης και αλκοολικών διαταραχών.
Ιατρική κάνναβη
Η ιατρική κάνναβη ή ιατρική μαριχουάνα (Medical cannabis ή medical marijuana), αναφέρεται στη κάνναβη ή στα κανναβινοειδή που χρησιμοποιούνται για τη θεραπεία ασθενειών ή βελτίωση των συμπτωμάτων. Υπάρχουν στοιχεία που προτείνουν ότι η κάνναβη μπορεί να χρησιμοποιηθεί για τη θεραπεία χρόνιου πόνου και μυικών σπασμών, με κάποιες εξετάσεις να δείχνουν βελτιωμένη ανακούφιση από νευροπαθείς πόνους ως προς τα οπιοειδή.
Συνδυασμοί
Τα αναλγητικά χρησιμοποιούνται συχνά σε συνδυασμό, όπως παρακεταμόλη  που βρίσκεται σε πολλά μη συνταγογραφούμενα παυσίπονα. Μπορούν επίσης να βρεθούν σε συνδυασμό με αγγειοσυσταλτικά φάρμακα όπως ψευδοεφεδρίνη για σκευάσματα σχετικά με τους παραρρινικούς κόλπους, ή με αντιισταμινικά φάρμακα για αλλεργίες.
Ενώ η χρήση παρακεταμόλης, ασπιρίνης, ιβουπροφαίνης, ναπροξένης και άλλων μη στεροϊδών αντιφλεγμονωδών φαρμάκων (NSAIDS) ταυτοχρόνως με ασθενή έως μέτρια οπιούχα (μέχρι περίπου το επίπεδο της υδροκωδόνης) εμφανίζει ωφέλιμα συνεργειακά φαινόμενα στην καταπολέμηση του πόνου σε πολλά σημεία δράσης, αρκετά προϊόντα αναλγητικού συνδυασμού φαίνεται να εμφανίζουν λίγα οφέλη αποτελεσματικότητας όταν συγκριθούν με παρόμοιες δόσεις των μεμονωμένων συστατικών τους. Επιπλέον, αυτά τα συνδυαστικά αναλγητικά μπορεί συχνά να επιφέρουν σημαντικά αρνητικά συμβάντα, συμπεριλαμβανομένων τυχαίων υπερβολικών δόσεων, συνηθέστερα λόγω σύγχυσης που προκύπτει από τα πολλαπλά (και συχνά μη δραστικά) συστατικά αυτών των συνδυασμών.
Εναλλακτική ιατρική
Πολλά άτομα χρησιμοποιούν θεραπείες εναλλακτικής ιατρικής που περιλαμβάνουν φάρμακα για ανακούφιση του πόνου. Υπάρχουν στοιχεία που δείχνουν ότι κάποιες θεραπείες που χρησιμοποιούν εναλλακτική ιατρική μπορούν να ανακουφίσουν μερικούς τύπους πόνου πιο αποτελεσματικά από τα εικονικά φάρμακα. Η διαθέσιμη έρευνα καταλήγει ότι απαιτείται περισσότερη έρευνα για την καλύτερη κατανόηση της χρήσης της εναλλακτικής ιατρικής.
Ψυχοτρόπα μέσα
Άλλα ψυχοτρόπα μέσα περιλαμβάνουν την κεταμίνη (ανταγωνίστρια υποδοχέα NMDA), την κλονιδίνη και άλλους αγωνιστές α2 αδρενεργικών υποδοχέων, καθώς και μεξιλετίνη και άλλα τοπικά αναισθητικά ανάλογα.
Άλλα φάρμακα
Φάρμακα που έχουν εισαχθεί για άλλες χρήσεις εκτός από τις αναλγητικές χρησιμοποιούνται επίσης στη διαχείριση του πόνου. Τα αντικαταθλιπτικά φάρμακα πρώτης γενιάς (όπως η αμιτριπτυλίνη) καθώς και τα νεότερης γενιάς (όπως η ντουλοξετίνη) χρησιμοποιούνται μαζί με τα NSAIDs και τα οπιοειδή για πόνους που περιλαμβάνουν νευρικές βλάβες και παρόμοια προβλήματα. Άλλα μέσα ενδυναμώνουν άμεσα τα αποτελέσματα των αναλγητικών, όπως η χρήση υδροξυζίνης, προμεθαζίνης, καρισοπροδόλης, ή τριπελεναμίνης για να αυξήσει την ικανότητα καταστολής του πόνου μιας δεδομένης δόσης του οπιοειδούς αναλγητικού. action
Επικουρικά αναλγητικά, που ονομάζονται επίσης άτυπα αναλγητικά, περιλαμβάνουν τη νεφοπάμη, την ορφαινανδρίνη, την πρεγκαμπαλίνη, την γκαμπαπεντίνη, την κυκλομπενζαπρίνη, την υοσκίνη (σκοπολαμίνη) και άλλα φάρμακα που έχουν αντιεπιληπτικές, αντιχολινεργικές και/ή αντισπασμωδικές ιδιότητες, καθώς και πολλά άλλα φάρμακα με δράσεις στο κεντρικό νευρικό σύστημα (CNS). Αυτά τα φάρμακα χρησιμοποιούνται μαζί με αναλγητικά για να διαμορφώσουν και/ή να τροποποιήσουν τη δράση των οπιοειδών, όταν χρησιμοποιούνται κατά του πόνου, ιδιαίτερα με νευροπαθή προέλευση.
Η δεξτρομεθορφάνη έχει σημειωθεί ότι επιβραδύνει την ανάπτυξη αντοχής σε οπιοειδή και ασκεί πρόσθετη αναλγησία δρώντας στους υποδοχείς NMDA· κάποια αναλγητικά όπως η μεθαδόνη και η κετομπεμιδόνη και ίσως η πιριτραμίδη (piritramide) έχουν ενδογενή δράση NMDA.
Τα ποτά με υψηλή περιεκτικότητα σε οινόπνευμα - δύο μορφές των οποίων βρισκόντουσαν στην φαρμακοποιία των ΗΠΑ μέχρι το 1916 και σε συνηθισμένη χρήση από τους γιατρούς μέχρι τη δεκαετία του 1930 - έχουν χρησιμοποιηθεί στο παρελθόν ως φάρμακο για εξασθένιση του πόνου, λόγω των καταπραϋντικών αποτελεσμάτων του οινοπνεύματος στο κεντρικό νευρικό σύστημα, με αξιοσημείωτο παράδειγμα τον Αμερικανικό Εμφύλιο Πόλεμο. Όμως, η δυνατότητα του οινοπνεύματος στην ανακούφιση σοβαρών πόνων είναι μάλλον μικρότερη από πολλά αναλγητικά που χρησιμοποιούνται σήμερα (π.χ., μορφίνη, κωδεΐνη). Ως τέτοια η ιδέα της χρήσης του οινοπνεύματος για αναλγησία θεωρείται σήμερα ως πρωτόγονη.
Σε ασθενείς με χρόνιο ή νευροπαθή πόνο, διάφορες άλλες ουσίες μπορεί να έχουν αναλγητικά αποτελέσματα. Τα τρικυκλικά αντικαταθλιπτικά, ιδιαίτερα η κλομιπραμίνη και η αμιτριπτυλίνη, έχουν δείξει να βελτιώνουν τον πόνο. Η νεφοπάμη χρησιμοποιείται στην Ευρώπη για ανακούφιση του πόνου ταυτόχρονα με οπιοειδή. Ο ακριβής μηχανισμός της καρβαμαζεπίνης, της γκαμπεντίνης και της πρεγκαμπαλίνης είναι επίσης ασαφής, αλλά αυτά τα αντισπασμωδικά χρησιμοποιούνται στη θεραπεία νευροπαθών πόνων με διάφορους βαθμούς επιτυχίας. Τα αντισπασμωδικά χρησιμοποιούνται συνήθως για νευροπαθείς πόνους, επειδή ο μηχανισμός δράσης τους τείνει να καταστείλει την αίσθηση του πόνου.
Η φλουπιρτίνη (Flupirtine) είναι ένας διανοίκτης (opener) καναλιού K+ που δρα κεντρικά με ασθενείς ιδιότητες ανταγωνιστή (NMDA antagonist). Χρησιμοποιείται στην Ευρώπη για μέτριο μέχρι ισχυρό πόνο και ημικρανία για τις μυοχαλαρωτικές της ιδιότητες. Δεν έχει αντιχολινεργικές ιδιότητες και πιστεύεται ότι στερείται δραστικότητας σε υποδοχείς ντοπαμίνης, σεροτονίνης ή ισταμίνης. Δεν είναι εθιστικό και δεν αναπτύσσει συνήθως ανοχή στο φάρμακο. Όμως, μπορεί να αναπτυχθεί ανοχή σε μεμονωμένες περιπτώσεις.
Άλλες χρήσεις
Η τοπική αναλγησία συνιστάται γενικά προς αποφυγή συστηματικών παρενεργειών. Επώδυνες αρθρώσεις, παραδείγματος χάρη, μπορεί να αντιμετωπιστούν με ιβουπροφαίνη - ή με γέλη που περιέχει δικλοφενάκη (Η επισήμανση για τοπική δικλοφενάκη έχει ενημερωθεί με προειδοποίηση για επαγόμενη ηπατοτοξικότητα του φαρμάκου. ); η καψαϊκίνη χρησιμοποιείται επίσης τοπικά. Η λιδοκαΐνη, ένα αναισθητικό και τα στεροειδή μπορούν να εγχυθούν στις αρθρώσεις για μακροχρόνια ανακούφιση από τον πόνο. Η λιδοκαΐνη χρησιμοποιείται επίσης για επώδυνους ερεθισμούς του στόματος και για αναισθητοποίηση περιοχών για οδοντιατρικές εργασίες και μικρές ιατρικές διεργασίες. Τον Φεβρουάριο του 2007 η FDA ενημέρωσε τους καταναλωτές και το υγειονομικό προσωπικό για τους δυνητικούς κινδύνους της εισόδου τοπικών αναισθητικών στην αιματική ροή όταν εφαρμόζονται σε μεγάλες δόσεις στο δέρμα χωρίς ιατρική επίβλεψη. Αυτά τα τοπικά αναισθητικά περιέχουν αναισθητικά φάρμακα όπως λιδοκαΐνη, τετρακαΐνη, βενζοκαΐνη και πριλοκαΐνη σε κρέμα, αλοιφή, ή γέλη.
Ετυμολογία
Η λέξη αναλγητικό προκύπτει από τα ελληνικά ἄνευ (αν-), ἄλγος (πόνος), και την κατάληξη ικός, σχηματίζοντας ένα επίθετο).
Εξωτερικοί σύνδεσμοι
Κατηγορία:Πόνος
Φραγκίσκος Δ΄ Γκοντζάγκα
O Φραγκίσκος Δ΄ Γκοντζάγκα (Francesco IV Gonzaga, 7 Μαΐου 1586 - 22 Δεκεμβρίου 1612) από τον Οίκο των Γκοντζάγκα, ήταν δούκας της Μάντοβας και Δούκας του Μομφερράτου (1612).
Βιογραφία
Γεννήθηκε στη Μάντουα και ήταν ο πρωτότοκος γιος του Βιντσέντσο Α΄ και της Ελεονώρας των Μεδίκων, κόρης του Φραγκίσκου Α΄ μεγάλου δούκα της Τοσκάνης.
Ο πατέρας του ήταν προστάτης των Τεχνών. Στην Αυλή του ήταν αρχιμουσικός ο συνθέτης Κλαούντιο Μοντεβέρντι, ο οποίος το 1607 αφιέρωσε την όπερά του Ο Ορφέας στον Φραγκίσκο Δ΄. Τον Φεβρουάριο του 1612 απεβίωσε ο πατέρας του και τον διαδέχθηκε, αλλά απεβίωσε δέκα μήνες αργότερα, το Δεκέμβριο του ίδιου έτους. Ήταν 26 ετών. Τον διαδέχθηκε ο επόμενος αδελφός του Φερδινάνδος.
Οικογένεια
Το 1608 νυμφεύτηκε τη Μαργαρίτα, κόρη του Καρόλου-Εμμανουήλ Α΄ δούκα της Σαβοΐας και είχε τέκνα:
Παραπομπές
Κατηγορία:Οίκος των Γκοντζάγκα Κατηγορία:Δούκες της Μάντοβα Κατηγορία:Δούκες του Μομφερράτου
Φορκαλκιέ
Το Φορκαλκιέ (γαλλικά: Forcalquier) είναι γαλλική κοινότητα που βρίσκεται στο νομό Αλπ-ντε-Ωτ-Προβάνς, στην περιοχή Προβηγκία-Άλπεις-Κυανή Ακτή, στα νοτιοανατολικά της Γαλλίας. Υπήρξε πρωτεύουσα μιας ακμάζουσας κομητείας που ιδρύθηκε τον 11ο αιώνα και σήμερα είναι μία από τις υπονομαρχίες του νομού, με πληθυσμό 4.966 κατοίκους (2016).
Οι κάτοικοι ονομάζονται Φορκαλκιεράν.
Η μικρή πόλη έχει για προσωνύμιο «Πόλη των τεσσάρων βασιλισσών».
Τα κυριότερα μνημεία είναι ο καθεδρικός ναός του 12ου αιώνα, το μοναστήρι των Κορδελιέρων του 13ου αιώνα και το παρεκκλήσι της Παναγίας της Προβηγκίας που χρονολογείται από το 1875 και βρίσκεται στο χώρο του παλαιού φρουρίου της πόλης και δεσπόζει στην Άνω Προβηγκία.
Γεωγραφικά στοιχεία
Το Φορκαλκιέ βρίσκεται στα δυτικά του νομού Αλπ-ντε-Ωτ-Προβάνς, ανάμεσα στα όρη Λυρ στα νότια και Λυμπερόν στα βόρεια, σε μέσο υψόμετρο 651 μέτρα. Είναι υπονομαρχία του νομού, με πληθυσμό 4.966 κατοίκους (2016).
Η πόλη διασχίζεται από τρία υδάτινα ρεύματα: τον ποταμό Λαι και τα ρέματα Μπεβερόν και Βιού. Κανένα δεν διασχίζει το κέντρο της πόλης.
Αποτελεί τμήμα του Περιφερειακού Φυσικού Πάρκου Λυμπερόν.
Κλίμα
Το Φορκαλκιέ βρίσκεται στην Άνω Προβηγκία και απολαμβάνει ένα εσωτερικό μεσογειακό κλίμα με ζεστά και ξηρά καλοκαίρια, ωστόσο οι χειμώνες είναι κρύοι και χαρακτηρίζονται από συχνούς παγετούς. Ο μιστράλ, βόρειος παγωμένος άνεμος, φυσά συχνά, αν και η πόλη προστατεύεται από το όρος Λυρ. Η περιοχή είναι πιο εκτεθειμένη στον λεβάντε, ήπιο και υγρό ανατολικό άνεμο προερχόμενο από τη Μεσόγειο και στον σιρόκο, δυνατό, νότιο άνεμο, που μετά την εμφάνισή του συνήθως ακολουθούν βροχοπτώσεις και ομίχλη.
Η πόλη έχει την ιδιαιτερότητα να έχει «τον πιο καθαρό ουρανό και αέρα της Γαλλίας, αν όχι της Ευρώπης».
Ιστορία
μικρογραφία|250x250εσ|Το μοναστήρι των [[Τάγμα των Φραγκισκανών|Κορδελιέρων, 13ος αι.]] μικρογραφία|Άγαλμα του [[Ραϋμόνδος Βερεγγάριος Δ΄ της Προβηγκίας|Ραϋμόνδου Βερεγγάριου Δ΄ της Προβηγκίας]] Το λατινικό όνομα της πόλης ήταν Furnus Calcarius, από τους καμίνους ασβέστη που χρησιμοποιούσαν κατά τη ρωμαϊκή εποχή. Λίγο έξω από την πόλη περνούσε η ρωμαϊκή Δομιτία Οδός που κατασκευάστηκε το 118 π.Χ. και ένωνε την Ιταλία με την Ισπανία. Μια ρωμαϊκή γέφυρα εξακολουθεί να βρίσκεται στην κοιλάδα στα νότια της πόλης. Στα τέλη του 11ου αιώνα, ένας κλάδος των κομήτων της Προβηγκίας δημιούργησε την κομητεία του Φορκαλκιέ.
Στον 12ο αιώνα, οι κόμητες του Φορκαλκιέ έκαναν την πόλη πρωτεύουσα της κομητείας τους, η οποία περιελάμβανε και τις πόλεις Μανόσκ, Σιστερόν, Γκαπ και Εμπράν. Αυτός ο αιώνας είναι η χρυσή εποχή της περιοχής του Φορκαλκιέ, όπως αποδεικνύεται από τα πολλά ρομανικά οικοδομήματα στην περιοχή. Το Φορκαλκιέ έκοβε το δικό του νόμισμα και η εκκλησία του είχε ανυψωθεί σε καθεδρική.
Οι κόμητες του Φορκαλκιέ είχαν ισχυρή δύναμη και συχνά βρίσκονταν σε σύγκρουση με τους κόμητες της Προβηγκίας. Η αντιπαλότητα έλαβε τέλος το 1195, όταν η  Γαρσέντα του Σαμπράν, κόμισσα του Φορκαλκιέ, παντρεύτηκε τον Αλφόνσο Β΄, κόμη της Προβηγκίας. Ο γιος τους, Ραϋμόνδος Βερεγγάριος Δ΄ της Προβηγκίας, κληρονόμησε τις δύο επαρχίες.
Πόλη των τεσσάρων βασιλισσών
Τον 12ο και 13ο αιώνα, το Φορκαλκιέ ήταν η πρωτεύουσα μιας ισχυρής κομητείας. Ο κόμης Ραϋμόνδος Βερεγγάριος Δ΄ της Προβηγκίας είχε τέσσερις κόρες και όλες παντρεύτηκαν με έναν βασιλιά, εξ ου και το προσωνύμιο «Πόλη των τεσσάρων βασιλισσών».
Τοπωνυμία-Γλώσσα
αριστερά|μικρογραφία|200x200εσ Το λατινικό όνομα της πόλης ήταν Furnus Calcarius. Το Φορκαλκιέ αναφέρεται ως Castro Furnocalcario το 1018-32 και ως κάστρο της Fornchalcerii το 1103. Η νεότερη τοπωνυμία προέρχεται από το συνδυασμό των οξιτανικών όρων forn (φούρνος) και calquièr (ασβέστης).
Η παραδοσιακή γλώσσα της περιοχής ήταν η οξιτανική, σε διάλεκτο της Προβηγκίας.
Στα προβηγκιανά το όνομα είναι Fourcauquié.
Η μικρή πόλη έχει για σύνθημα στα προβηγκιανά «Pus aut que leis Aups» (υψηλότερη από τις Άλπεις).
Ποτοποιία
μικρογραφία|Προϊόντα από τα αποστακτήρια του Φορκαλκιέ Το Φορκαλκιέ φημίζεται για τα απεριτίφ και τα λικέρ του, γνωστά με την επωνυμία Αποστακτήριο της Προβηγκίας (που ιδρύθηκε το 1898). Ο εμπορικός αυτός οίκος κατασκευάζει και εμπορεύεται παραδοσιακά απεριτίφ και λικέρ που βασίζονται σε αρωματικά βότανα που συλλέγονται στο βουνό Λυρ. Αυτή η πρακτική αναπτύχθηκε κατά τη διάρκεια του 17ου και του 18ου αιώνα, χάρη στους γυρολόγους και εμπόρους που εγκαταστάθηκαν στην πόλη ως φαρμακοποιοί. Τα ποτά που παρήγαγαν είχαν ιδιότητες «καθαρτικές, τονωτικές, χωνευτικές και αναζωογονητικές» και ήταν ιδιαίτερα δημοφιλή.
Στο τέλος του 19ου αιώνα, οι οινοπνευματοποιοί εξειδικεύτηκαν στην παρασκευή λικέρ και απεριτίφ.
Αξιοθέατα
μικρογραφία|Το σιντριβάνι στην πλατεία Σαιν-Μισέλ, 1511 Το Φορκαλκιέ είναι χτισμένο γύρω από τις πλαγιές ενός απόκρημνου κωνικού λόφου, στην κορυφή του οποίου βρίσκεται ένα οκταγωνικό παρεκκλήσι, η Παναγία της Προβηγκίας, στη θέση του παλαιού μεσαιωνικού φρουρίου, το οποίο καταστράφηκε το 1601. Το παρεκκλήσι με την πανοραμική του θέα χτίστηκε το 1875. Έχει κωδωνοστάσιο που ακούγεται κάθε Κυριακή το πρωί το καλοκαίρι.
Το παλαιότερο τμήμα της πόλης είναι η περιοχή γύρω από την πλατεία Σαιν-Μισέλ με το αναγεννησιακό σιντριβάνι (1511) και τα στενά δρομάκια της. Υπάρχουν πολλές πόρτες που χρονολογούνται από τον 12ο έως τον 16ο αιώνα.
Το σημερινό εμπορικό και κοινωνικό κέντρο της πόλης, η πλατεία Μπουργκέ, βρίσκεται κάτω από την πλατεία Σαιν-Μισέλ. Ο καθεδρικός ναός της Παναγίας του Μπουργκέ του 12ου αιώνα με το κωδωνοστάσιο βρίσκεται απέναντι από την πλατεία.
Το μοναστήρι του Κορδελιέρων χτίστηκε τον 13ο αιώνα από μοναχούς του Τάγματος των Φραγκισκανών που ονομάζονταν «Κορδελιέροι» λόγω των ζωνών που φορούσαν. Αυτό το μοναστήρι κατοικούνταν από μοναχούς συνεχώς μέχρι την Επανάσταση. Τώρα στεγάζει το Ευρωπαϊκό Πανεπιστήμιο Αρωμάτων και Γεύσεων. Η πύλη των Κορδελιέρων, μία από τις παλιές 6 πύλες της πόλης, είναι το μόνο απομεινάρι του οχυρού τείχους της πόλης.
Αξιοσημείωτο είναι το Δημοτικό Μουσείο με προϊστορικά και ρωμαιογαλατικά εκθέματα, γυάλινα και κεραμικά έργα του Φορκαλκιέ και γειτονικών κοινοτήτων.
Εξωτερικοί σύνδεσμοι
Κατηγορία:Πόλεις της Προβηγκίας-Άλπεων-Κυανής Ακτής Κατηγορία:Πόλεις της Γαλλίας
Αλβέρτος της Πρωσίας
Με το όνομα αυτό υπάρχυν οι κάτωθι:
Φρειδερίκος της Πρωσίας
Το όνομα Φρειδερίκος της Πρωσίας μπορεί να αναφέρεται στα εξής πρόσωπα:
Killer Queen
To "Killer Queen" είναι τραγούδι του αγγλικού rock συγκροτήματος Queen, το οποίο συμπεριλήφθηκε στον τρίτο δίσκο του σχήματος Sheer Heart Attack, το 1973. Το κομμάτι γράφτηκε από τον Φρέντι Μέρκιουρι. Το εν λόγω τραγούδι κυκλοφόρησε και ως single την ίδια χρονιά. Και έγινε η πρώτη διεθνής μεγάλη επιτυχία του συγκροτήματος. Το κομμάτι αφορά ένα call girl της υψηλής κοινωνίας. Το single έφτασε στο νούμερο δύο των βρετανικών charts και στο νούμερο 12 των αμερικανικών charts. Μεταξύ άλλων έφτασε στο νούμερο 2 των ιρλανδικών charts και στο νούμερο 3 των ολλανδικών και στο 4 των νορβηγικών. Στα αυστραλιανά έφτασε έως το νούμερο 24.
Εξωτερικοί
Κατηγορία:Τραγούδια του 1974 Κατηγορία:Singles του 1974 Κατηγορία:Τραγούδια των Queen Κατηγορία:Singles της Elektra Records Κατηγορία:Singles της EMI Records Κατηγορία:Singles της Hollywood Records
Λουλούδι της ερήμου (βιβλίο)
Το βιβλίο λουλούδι της ερήμου είναι μια αυτοβιογραφία στην οποία η μία εκ των συγγραφέων της, Γουόρις Ντίρι, αφηγείται την δική της προσωπική ιστορία.
Υπόθεση
Το βιβλίο εκδόθηκε το 1998 με συγγραφείς την ίδια την ηρωίδα του βιβλίου Γιούρις Ντίρι και την Καθλήν Μίλλερ (Cathleen Miller), ενώ το 2009 η ιστορία μεταφέρθηκε με ομώνυμο τίτλο στην μεγάλη οθόνη το 2009, με παραγωγούς τους Πίτερ και Μπέντζαμιν Χέρμαν και το μοντέλο από την Αιθιοπία Λίγια Κεμπεντέ στον πρωταγωνιστικό ρόλο.
Εξωτερικοί σύνδεσμοι
Κατηγορία:Αυτοβιογραφίες Κατηγορία:Ακρωτηριασμός γυναικείων γεννητικών οργάνων Κατηγορία:Φεμινισμός και κοινωνία
Πύργος Ράβενσμπεργκ
Ο πύργος Ράβενσμπεργκ (γερμανικά: Burg Ravensberg) είναι μεσαιωνικό κάστρο που βρίσκεται στην ομώνυμη γεωγραφική τοποθεσία στον Τευτοβούργιο δρυμό στο κρατίδιο της Βόρειας Ρηνανίας-Βεστφαλίας στη Γερμανία.
Κτίστηκε το 1080 από τον Δούκα Χέρμαν Β' φον Κάλβελάγκε και μέχρι το 1346 ήταν καθέδρα του Δούκα φον Ράβενσμπεργκ. Περιστοιχίζονταν από ισχυρό τοίχος, και εξωτερική ξηρή τάφρο, ενώ διαιρείτο σε δύο τμήματα, το εξωτερικό και το κυρίως κάστρο. Η είσοδος ήταν σε ειδική πύλη με αναρυσόμενη γέφυρα. Τα δύο τμήματα του κάστρου διέθεταν ιδιαίτερη αποθήκη τροφίμων, ενώ στο κυρίως κάστρο υπήρχε ανάκτορο, μπρούτζι, πηγή νερού, καθώς και ένα εκκλησάκι της Αγίας Μαγδαληνής.
Εξωτερικοί σύνδεσμοι
Κατηγορία:Κάστρα στη Γερμανία Κατηγορία:Πύργοι Κατηγορία:Βόρεια Ρηνανία-Βεστφαλία
Νομοθετική Συνέλευση (Τόνγκα)
Η Νομοθετική Συνέλευση της Τόνγκα (στη γλώσσα Τόνγκα:Fale Alea) είναι το μονοθάλαμο νομοθετικό σώμα της Τόνγκα. Η συνέλευση έχει 25 μέλη από τα τα οποία τα 17 μέλη εκλέγονται από την πλειοψηφία του λαού για πενταετή θητεία σε πολυεδρικές εκλογικές περιφέρειες μέσω του ενιαίου μη μεταβιβάσιμου συστήματος ψήφου. Υπάρχουν 8 μέλη που εκλέγονται από τους 33 κληρονομικούς ευγενείς της Τόνγκα. Η Συνέλευση ελέγχεται από τον πρόεδρο της Βουλής που εκλέγεται με την πλειοψηφία των εκλεγμένων μελών του Κοινοβουλίου και διορίζεται συνταγματικά από τον βασιλιά.
Ιστορία
Μια Νομοθετική Συνέλευση που προέβλεπε την εκπροσώπηση των ευγενών και των απλών κατοίκων ιδρύθηκε το 1862 από τον βασιλιά Τζορτζ Τουπόου Α΄. Αυτό το σώμα συνεδρίαζε κάθε τέσσερα χρόνια και συνεχίστηκε στο Σύνταγμα του 1875.
Αρχικά η Νομοθετική Συνέλευση αποτελούνταν από όλους τους κατόχους ευγενών τίτλων, ισάριθμους λαϊκούς αντιπροσώπους, τους κυβερνήτες των Χααπάι και Βαβάου και τουλάχιστον τέσσερις Υπουργούς του Υπουργικού Συμβουλίου που επιλέγονταν από τον μονάρχη. Η αύξηση του αριθμού των ευγενών από είκοσι σε τριάντα οδήγησε τη Συνέλευση να αυξηθεί σε 70 μέλη. Οι τροπολογίες το 1914 σημείωσαν μείωση του μεγέθους της Συνέλευσης και των ετήσιων συνεδριάσεων. Διατηρήθηκε η αρχή της ίσης εκπροσώπησης ευγενών και κοινών.
Τον Απρίλιο του 2010 η Νομοθετική Συνέλευση θέσπισε ένα πακέτο πολιτικών μεταρρυθμίσεων, αυξάνοντας τον αριθμό των εκπροσώπων του λαού από εννέα σε δεκαεπτά, με δέκα έδρες για τον Τονγκατάπου, τρεις για το Βαβάου, δύο για το Χααπάι και μία για τον Niuas και Εουά.
Η 100χρονη Βουλή της Τόνγκα καταστράφηκε από τον κυκλώνα Γκίτα, έναν τροπικό κυκλώνα κατηγορίας 4 που πέρασε από τη χώρα στις 12 και 13 Φεβρουαρίου 2018. Στη συνέχεια, το Κοινοβούλιο μετακόμισε στο συγκρότημα του Εθνικού Κέντρου της Τόνγκα στην Τοφόα. Τον Νοέμβριο του 2021 η κυβέρνηση της Τόνγκα ανακοίνωσε ότι ένα νέο κτίριο του κοινοβουλίου θα κατασκευαστεί στην προκυμαία της Νουκουαλόφα.
Εκλογικό σύστημα
Το κοινοβούλιο έχει 17 εκλογικές περιφέρειες.
Πρόεδρος της Βουλής
Η Νομοθετική Συνέλευση προεδρεύεται από Πρόεδρο, ο οποίος εκλέγεται από τους Βουλευτές στην πρώτη συνεδρίαση των εκλεγμένων μελών μετά τις γενικές εκλογές. Πριν από το 2010, ο πρόεδρος διοριζόταν από τον μονάρχη.
Ο πλήρης κατάλογος των προέδρων είναι παρακάτω:
Κοινοβουλευτικές θητείες της Νομοθετικής Συνέλευσης της Τόνγκα
Μέχρι το 2010, η κυβέρνηση διοριζόταν από τον μονάρχη χωρίς αναφορά στο Κοινοβούλιο και δεν υπήρχαν πολιτικά κόμματα. Η τελευταία θητεία στο πλαίσιο του παλιού συστήματος ήταν η Νομοθετική Συνέλευση της Τόνγκα του 2008. Η πολιτική μεταρρύθμιση το 2010 είδε τον Πρωθυπουργό να εκλέγεται από το Κοινοβούλιο μεταξύ των μελών του, οδηγώντας σε υπεύθυνη κυβέρνηση.
Αξιωματούχοι
Υπάλληλοι ( Kalae Pule Falealea 'o Tonga )
Παραπομπές
Κατηγορία:Πολιτική της Τόνγκα Τονγκα
Αβρόδον
Το αβρόδον (Habrodon) είναι γένος βρύων, που ανήκουν στην υφομοταξία βρυΐδες και στην τάξη φαβρονώδη.
Το αβρόδον είναι φυλλόβρυο, που περιλαμβάνει δύο είδη των υποτροπικών και εύκρατων χωρών. Είναι μικρά βρύα με βλαστό που έρπει. Ζουν ως επίφυτα σε κορμούς δέντρων.
Πηγές
Αβροδον
Γκραν Πρι Ιταλίας 2018 (Φόρμουλα 1)
Free Practice 1 (FP1)
Στα πρώτα δοκιμαστικά της Παρασκευής, στις 31 Αυγούστου 2018, ο καιρός ήταν βροχερός. Όλοι οι οδηγοί χρησιμοποίησαν τη ενδιάμεση γόμα (Intermediate) ή την βρόχινη γόμα (Wet) της Pirelli.
Free Practice 2 (FP2)
Στα δεύτερα δοκιμαστικά της Παρασκευής, στις 31 Αυγούστου 2018, ο καιρός ήταν καθαρός. Όλοι οι οδηγοί χρησιμοποίησαν τη πολύ μαλακή γόμα (Supersoft), την μαλακή γόμα (Soft) ή την μεσαία γόμα (Medium) της Pirelli.
Free Practice 3 (FP3)
Στα τρίτα δοκιμαστικά του Σαββάτου, στις 1 Σεπτεμβρίου 2018, ο καιρός ήταν καθαρός. Όλοι οι οδηγοί χρησιμοποίησαν τη πολύ μαλακή γόμα (Supersoft), την μαλακή γόμα (Soft) ή την μεσαία γόμα (Medium) της Pirelli.
Κατατακτήριες δοκιμές
Οι κατατακτήριες δοκιμές έλαβαν μέρος το Σάββατο 1 Σεπτεμβρίου 2018 λίγες ώρες μετά το FP3. Την Pole Position κέρδισε ο Κίμι Ράικονεν με τον Σεμπάστιαν Φέτελ να συμπληρώνει την 1η σειρά της εκκίνησης.
Έντονοι χαρακτήρες - Pole position Πλάγιοι χαρακτήρες - Ταχύτερος γύρος κάθε Q
Ποινές
Εδω παρουσιάζονται οι ποινές που δέχθηκαν οι οδηγοί πριν την έναρξη των αγώνων.
Τελική κατάταξη
– Ο Ρομαίν Γκροζάν αποκλείστηκε από τον αγώνα επειδή χρησιμοποίησε παράνομα κομμάτια στο πάτωμα του μονοθεσίου του.
Πηγές
- Επίσημος Ιστότοπος<br/ > - FIA<br/ > - Fox Sports<br/ > - Sky Sports<br/ > - Autosport
Σέναντ Λούλιτς
Ο Σέναντ Λούλιτς (Senad Lulić , 18 Ιανουαρίου 1986) είναι Βόσνιος ποδοσφαιριστής που αγωνίζεται ως ως μέσος στη Λάτσιο και στην Εθνική Βοσνίας.
Ντουαρνενέ
Το Ντουαρνενέ (γαλλικά:Douarnenez) (βρετονικά: douar (γη) enez (το νησί) ή γη του νησιού), είναι κοινότητα στο νομό Φινιστέρ της Βρετάνης στη βορειοδυτική Γαλλία.
Σέναντ Λούλιτς
Καριέρα
Η επαγγελματική του καριέρα ξεκίνησε στην ελβετική FC Chur 97 το 2003. Στη συνέχεια, έπαιξε στην Μπελλιντσόνα, στους Γκρασχόπερς Ζυρίχης και στους Γιανγκ Μπόις Βέρνης. Από το καλοκαίρι του 2011 είναι παίκτης της Λάτσιο, με την οποία έχει κατακτήσει ένα Κύπελλο (2012-2013) και ένα Σούπερ Καπ Ιταλίας (2017). Από τον Ιούλιο του 2017 είναι αρχηγός της ομάδας.
Ντουαρνενέ
Το Ντουαρνενέ έχει αναπτυσσόμενη τουριστική βιομηχανία, με πολυάριθμους επισκέπτες που προσελκύονται κάθε χρόνο από την ευχάριστη τοποθεσία και το ζεστό κλίμα, αλλά και χάρη στις μαρίνες, το ναυτικό μουσείο, τις ρεγκάτες και τις αμμώδεις παραλίες. Το νησί Τριστάν, που συνδέεται με τον θρύλο του Τριστάνου και της Ιζόλδης της εποχής του βασιλιά Αρθούρου, είναι εύκολα προσβάσιμο από την πόλη με τα πόδια.
Σέναντ Λούλιτς
Καριέρα
Ξεκίνησε να αγωνίζεται στην Εθνική Βοσνίας το 2008 και ήταν στο ρόστερ της ομάδας στο Μουντιάλ του 2014. Το 2017 ανακοίνωσε πως δε θα παίξει ξανά με την εθνική ομάδα.
Ρατσιστικές δηλώσεις
Το 2016, μετά από έναν αγώνα εναντίον της Ρόμα, ο Λούλιτς δήλωσε αναφερόμενος στον Αντόνιο Ρίντιγκερ: «Μέχρι πριν από δύο χρόνια στην Στουτγκάρδη ο Ρούντιγκερ πουλούσε κάλτσες και ζώνες και τώρα μας το παίζει φαινόμενο. Δεν είναι δικό του το φταίξιμο, αλλά αυτών που είναι γύρω του». Για αυτή τη δήλωση του επιβλήθηκε τιμωρία 20 ημερών και πρόστιμο 10.000 ευρώ.
Ντουαρνενέ
Γεωγραφική θέση
αριστερά|μικρογραφία|280x280εσ|Το ένα από τα 3 λιμάνια, το Πορ Ρυ Το Ντουαρνενέ βρίσκεται στις εκβολές του ποταμού Πουλνταβίντ, στη νότια όχθη του κόλπου Ντουαρνενέ, στο νότιο τμήμα του νομού Φινιστέρ της Βρετάνης, στον Ατλαντικό Ωκεανό, 25 χιλιόμετρα βορειοδυτικά του Καμπέρ και 600 χιλιόμετρα δυτικά του Παρισιού.
Σέναντ Λούλιτς
Παραπομπές
Κατηγορία:Βόσνιοι ποδοσφαιριστές Κατηγορία:Ποδοσφαιριστές Εθνικής Βοσνίας και Ερζεγοβίνης Κατηγορία:Ποδοσφαιριστές Λάτσιο Κατηγορία:Ποδοσφαιριστές Σέριε Α Κατηγορία:Ποδοσφαιριστές Γιανγκ Μπόις Βέρνης Κατηγορία:Ποδοσφαιριστές Γκρασχόπερς Ζυρίχης Κατηγορία:Ποδοσφαιριστές ΑΚ Μπελλιντσόνα Κατηγορία:Ποδοσφαιριστές Παγκοσμίου Κυπέλλου 2014 Κατηγορία:Μέσοι ποδοσφαιριστές
Ντουαρνενέ
Γεωγραφική θέση
Ιστορικά, αποτελούσε τμήμα της παλιάς περιοχής Κορνουάιγ. Η ιδιαιτερότητα της πόλης, το νησί Τριστάν, το οποίο βρίσκεται περίπου 50 μέτρα από την ακτή και είναι προσβάσιμο με τα πόδια κατά τη διάρκεια της άμπωτης.
Ο πληθυσμός της κοινότητας το 2016 ήταν 14.063 άτομα. Έχει μειωθεί από τα μέσα του 20ού αιώνα λόγω των θέσεων εργασίας που χάθηκαν από τις μειώσεις στον κλάδο της αλιείας. Ωστόσο, εξακολουθεί να διαθέτει εγκαταστάσεις κονσερβοποίησης ψαριών (σαρδέλες και σκουμπρί), αν και η αλιεία σαρδέλας, για την οποία η πόλη έγινε διάσημη, έχει μειωθεί τα τελευταία χρόνια.
Ιστορία
αριστερά|μικρογραφία|Το νησάκι Τριστάν Η θρυλική πόλη Υς, της λαϊκής βρετονικής παράδοσης, πιστεύεται ότι βρίσκεται κάτω από τον κόλπο Ντουαρνενέ.
Το λιμάνι συνδέεται επίσης με την αρθουριανή μεσαιωνική ιστορία του Τριστάνδου, εραστή της Ιζόλδης, από τον οποίο ονομάστηκε το νησί Τριστάν. Το νησί ονομαζόταν αρχικά νησί Σαιν Τυτυάρν μετά την ίδρυση του πριγκηπάτου του 12ου αιώνα.
Το Ντουαρνενέ διαθέτει αρκετές εκκλησίες του 16ου και του 17ου αιώνα, όπως την εκκλησία της Πλοαρέ, η οποία έχει γοτθικό καμπαναριό (1548-86), και τα παρεκκλήσια Σαιν-Κρουά, Σαιντ-Ελέν και Σαιν-Μισέλ.
Η κοινότητα
Η γραπτή ιστορία του Ντουαρνενέ ξεκινά γύρω στο 1118 όταν, σύμφωνα με χάρτη που χρονολογείται από το 1126, ο επίσκοπος της Κορνουάιγ, δώρισε το νησί Σαιν Τυτυάρν και τα εδάφη του στο αββαείο του Μαρμουτιέ της Τουρ. Ως αποτέλεσμα, στο νησί χτίστηκε ένα μοναστήρι. Τον 14ο αιώνα, το νησί έγινε γνωστό ως Τριστάν.
Το χωριουδάκι που μεγάλωσε στο σημερινό λιμάνι του Ροζμέρ ήταν αρχικά τμήμα της ενορίας της Πλοαρέ και έγινε κοινότητα μετά το 1790. Η πόλη διευρύνθηκε το 1945 καθώς συνενώθηκε με τις γειτονικές κοινότητες Πλοαρέ, Πουλνταβίντ και Τρεμπούλ και σήμερα είναι γνωστή ως πόλη με τρία λιμάνια (Πορ-Ρυ, Ροζμέρ και μαρίνα). μικρογραφία|280x280εσ|Ερείπια ενός εκ των τεσσάρων κτιρίων όπου αλιπάστωναν τα ψάρια, ρωμαιο-γαλατική εποχή Λιμάνι αλιείας
Η ιστορία της αλιείας του Ντουαρνενέ ανάγεται τουλάχιστον στους ρωμαιο-γαλατικούς χρόνους, όταν, όπως αποδεικνύουν τα αρχαιολογικά ευρήματα, τα ψάρια παστώνονταν κατά μήκος των βράχων του Πλομάρς. Στα τέλη του 18ου αιώνα και τα χρόνια πριν από τη Γαλλική Επανάσταση, οι σαρδέλες έγιναν η κινητήρια δύναμη της τοπικής οικονομίας. Ο κλάδος της αλιείας βασίστηκε στη συγκομιδή τους και αργότερα στη μεταποίηση. Στις αρχές του 20ού αιώνα, υπήρχαν τεράστιες δραστηριότητες αλιείας και κονσερβοποίησης στο λιμάνι. Οι απεργίες στη δεκαετία του 1920 υπέρ των καλύτερων συνθηκών εργασίας για τις γυναίκες εργάτριες εργοστασίων ήταν ο κύριος λόγος για τον οποίο το Ντουαρνενέ έγινε μία από τις πρώτες κομμουνιστικές κοινότητες στη Γαλλία. Σήμερα, το εμπόριο κονσερβοποιίας συνεχίζεται, αν και τα περισσότερα ψάρια προέρχονται από άλλα λιμάνια. Το Ντουαρνενέ εξακολουθεί να αποτελεί κέντρο κατασκευής και επισκευής σκαφών.
Σιδηρόδρομοι εναλλ.=|μικρογραφία|280x280εσ|Η παραλία της Λευκής άμμου στο Τρεμπούλ Η πόλη οφείλει μεγάλο μέρος της ευημερίας και της επέκτασής της στην κατασκευή σιδηροδρόμων στα τέλη του 19ου αιώνα, ο οποίος παρείχε υπηρεσίες για επιβάτες και αγαθά, συνδέοντας το λιμάνι με άλλες αγορές από τα τέλη του 19ου αιώνα. Η σιδηροδρομική γραμμή προς το Καμπέρ άρχισε να λειτουργεί το 1884. Στα μέσα του 20ού αιώνα, καθώς αυξήθηκαν τα ιδιόκτητα οχήματα, η γραμμή έπεσε σε αχρηστία και οι επιβατικές αμαξοστοιχίες διακόπηκαν το 1972. Η κυκλοφορία εμπορευμάτων με το σιδηρόδρομο συνεχίστηκε έως ότου η σιδηροδρομική γραμμή έκλεισε το 1988. Η παλιά γραμμή μετατράπηκε σε ποδηλατικό και οδοιπορικό μονοπάτι 18 χιλιομέτρων, προσφέροντας μία γραφική διαδρομή για περιπάτους στη γύρω περιοχή.
Το Ντουαρνενέ σήμερα
εναλλ.=|μικρογραφία|280x280εσ|Ντουαρνενέ μικρογραφία|280x280εσ|Το Μουσείο του Λιμανιού Το κέντρο της πόλης βρίσκεται στην κορυφή της χερσονήσου, με το λιμάνι του Ροζμέρ στην ανατολική πλευρά και το Πορ Ρυ στα δυτικά. Τα απότομα, στενά λιθόστρωτα δρομάκια που ανεβαίνουν στην πόλη από τα λιμάνια έχουν αλλάξει ελάχιστα τον περασμένο αιώνα. Υπάρχει ένα ευρύ φάσμα ενδιαφερόντων χώρων, όπως τα παλιά εκκλησάκια, η καλυμμένη αγορά (τα Halles) στην πλατεία της πόλης, καθώς και τα παραδοσιακά σπίτια που κάποτε κατοικούνταν από τους τοπικούς ψαράδες.
Η κεντρική πλατεία έχει την τοπική αγορά και είναι το κέντρο των άλλων καταστημάτων λιανικής πώλησης, των Τραπεζών και της τοπικής οικονομίας. Υπάρχουν πολλά ξενοδοχεία και εστιατόρια, καθώς και το Ταχυδρομείο και το Τουριστικό γραφείο. Ο δρόμος κατά μήκος της θάλασσας στο λιμάνι του Ροζμέρ πλαισιώνεται από καφέ και εστιατόρια που ειδικεύονται στα θαλασσινά.
Το Πορ Ρυ είναι γνωστό για το νεκροταφείο πλοίων του και για το Μουσείο του Λιμανιού, ένα υπαίθριο ναυτικό μουσείο όπου εκτίθενται διάφορα αλιευτικά σκάφη που χρονολογούνται από τις αρχές του 20ού αιώνα και παλιότερα. Περιλαμβάνει και εσωτερικό μουσείο με ναυτικά εκθέματα και ο επισκέπτης εξερευνά όλες τις πτυχές της ναυτικής ιστορίας της πόλης, τόσο στη στεριά όσο και στη θάλασσα..
Το Τρεμπούλ, που βρίσκεται στην άλλη πλευρά των εκβολών, διαθέτει επίσης μια μαρίνα για σκάφη αναψυχής. Η ακτή είναι γεμάτη με καφετέριες και κρεπερίες. Μια μεγάλη αμμώδης παραλία, η Λευκή άμμος (Les Sables blancs), είναι εδώ ένα από τα κύρια αξιοθέατα.
Πολιτισμός
Σπορ και δραστηριότητες
Το Ντουαρνενέ είναι ένας παράδεισος για λάτρεις των θαλάσσιων σπορ. Επιπλέον, υπάρχουν εγκαταστάσεις για ιππασία, τένις, περπάτημα, ποδηλασία, πετάνκ και γκολφ, όλα σε μικρή απόσταση από την πόλη.
Τοπική κουλτούρα και εκδηλώσεις μικρογραφία|284x284εσ|Κεντίστρα στο Ντουαρνενέ, 1905 Από το 1986, στην πόλη διοργανώνονται ναυτικά φεστιβάλ κάθε δύο χρόνια. Αυτά τα φεστιβάλ προσελκύουν όλους τους τύπους παραδοσιακής ιστιοπλοΐας, με ανταγωνιστές από όλο τον κόσμο. Το 2004, ένα έτος ρεκόρ, υπήρχαν σχεδόν 2.000 ιστιοφόρα πλοία, 17.000 ναυτικοί και 30 συμμετέχουσες χώρες.
Το Ντουαρνενέ έχει επίσης ένα πλήρες πρόγραμμα ετήσιων φεστιβάλ και εκδηλώσεων που περιλαμβάνουν ρεγκάτες, τοπική λαογραφία, κινηματογράφο, αποκριάτικες παρελάσεις, γαστρονομία και αθλήματα. Ο τουρισμός αποτελεί σημαντική οικονομική δραστηριότητα της πόλης με τάσεις αυξητικές.
Από τα τέλη του 20ου αιώνα, υπήρξε αναβίωση του πολιτισμού της Βρετάνης. Η «μπάντα του Ντουαρνενέ» είναι μια ορχήστρα βρετονικής μουσικής με γκάιντες και άλλα τοπικά όργανα. Το Φεστιβάλ Κινηματογράφου Ντουαρνενέ εμπνέεται εν μέρει από την αναβίωση του βρετονικού πολιτισμού και ειδικεύεται σε ταινίες μειονοτήτων.
Οι Βρετόνοι και ο πολιτισμός τους
Ο λαός της Βρετάνης μετανάστευσε σε αυτήν την περιοχή από τη νοτιοδυτική Βρετανία τον 4ο έως τον 6ο αιώνα, φέρνοντας τη γλώσσα και τον πολιτισμό τους. Τα βρετονικά, μια Βρυθονική γλώσσα, φέρει μεγάλες ομοιότητες με τη γλώσσα της Κορνουάλης και την ουαλλική γλώσσα της νοτιοδυτικής Αγγλίας και της Ουαλίας. Πολλές από τις παραδοσιακές ιστορίες και μύθους έχουν κοινή βρετονική και κορνουαλική προέλευση. Στις αρχές του 21ου αιώνα, υπάρχουν ελάχιστοι γηγενείς ομιλητές της βρετονικής γλώσσας που δεν μιλούν γαλλικά, αν και υπήρχαν ακόμη αρκετές εκατοντάδες χιλιάδες στις αρχές του 20ού αιώνα.
Με αυξανόμενο ενδιαφέρον για τις μειονότητες και τις γλώσσες τους τον τελευταίο 20ό αιώνα, στο νομό Φινιστέρ ιδρύθηκαν αρκετά σχολεία εκμάθησης της βρετονικής γλώσσας. Επιπλέον, δημιουργήθηκαν ραδιοφωνικοί και τηλεοπτικοί σταθμοί της Βρετάνης, βιβλιοπωλεία, τοπικό θέατρο και μουσική. Εκτιμάται ότι περισσότεροι από 500.000 άνθρωποι μιλούν τώρα βρετονικά.
Βρετονική γλώσσα
Γαστρονομία
Στη σκεπαστή αγορά, ανοιχτή κάθε πρωί, πωλείται μια μεγάλη ποικιλία από φρέσκα ψάρια και θαλασσινά. Επιπλέον, τοπική σπεσιαλιτέ είναι οι κρέπες με γλυκιά ή αλμυρή γέμιση. Τα τοπικά εργοστάσια κονσερβοποίησης συνεχίζουν να παράγουν μια όλο και πιο εκτεταμένη σειρά κονσερβών σαρδέλας που πωλούνται παντού.
Αξιοθέατα
αριστερά|μικρογραφία|280x280εσ|Αεροφωτογραφία του Ντουαρνενέ Ένας τρόπος για να γνωρίσει κάποιος το Ντουαρνενέ είναι να ακολουθήσει τη διαδρομή της Σαρδέλας ή το Chemin de la Sardine, ένα γύρο με τα πόδια στην πόλη όπου 19 πίνακες (στα γαλλικά, τα αγγλικά και τα βρετανικά) σε βασικά σημεία της διαδρομής εξηγούν την ιστορία της αλιείας και της διατήρησης της σαρδέλας: την εποχή των Γαλατο-ρωμαϊκών χρόνων, τις πρέσες σαρδέλας, τις κονσέρβες, τις τελευταίες αλλαγές του αλιευτικού λιμένα και την ιδιαίτερη σχέση του με το εμπόριο σαρδέλας.
Το καλοκαίρι, εκδρομές με σκάφος από το Ντουαρνενέ ταξιδεύουν στον κόλπο με θέα στις θαλάσσιες σπηλιές στη βόρεια ακτή. Oi σπηλιές είναι επισκέψιμες από το Κροζόν, από όπου μικρά σκάφη μεταφέρουν τους τουρίστες μέσα στις σπηλιές.
Κατά την άμπωτη το νησί Τριστάν είναι προσβάσιμο με τα πόδια. Το νησί διαθέτει λιμάνι, φάρο, περιφραγμένο κήπο, οπωρώνα και γκαλερί τέχνης.
Ευρύτερη περιοχή
αριστερά|μικρογραφία|Λοκρονάν, η εκκλησία μικρογραφία|Το ακρωτήριο Πουάν ντυ Ρα Η ακτή, που εκτείνεται προς τα δυτικά προς το βραχώδες ακρωτήριο Πουάντ ντυ Ρα (Pointe du Raz) και προς τα βόρεια προς το Κροζόν, είναι επισκέψιμη με πεζοπορία. Σημασμένα μονοπάτια οδηγούν τους επισκέπτες σε όλες τις βραχώδεις εισόδους και ακρωτήρια, προσφέροντας θέα στη θάλασσα.
Μια σειρά από μεγάλες, αμμώδεις παραλίες βρίσκονται στα ανατολικά του Ντουαρνενέ. Ένα ιδιαίτερα δημοφιλές σημείο είναι το Λοκρονάν, λίγα χιλιόμετρα από το Ντουαρνενέ, ένα καλά διατηρημένο βρετονικό χωριό με πολλά μνημεία. Επιπλέον, η πρωτεύουσα του νομού Φινιστέρ Καμπέρ έχει ιστορικά κτίρια, στενά δρομάκια, εργοστάσια πορσελάνης και απέχει 23 χιλιόμετρα από το Ντουαρνενέ.
Διεθνείς σχέσεις
Το Ντουαρνενέ είναι αδελφοποιημένη πόλη με τις:
Εξωτερικοί σύνδεσμοι
Κατηγορία:Πόλεις της Βρετάνης
Άγιος Χαράλαμπος Αττικής
Ο Άγιος Χαράλαμπος είναι οικισμός της δημοτικής κοινότητας και δημοτικής ενότητας Μάνδρας του δήμου Μάνδρας - Ειδυλλίας, της περιφερειακής ενότητας Δυτικής Αττικής, στην περιφέρεια Αττικής, σύμφωνα με το πρόγραμμα Καλλικράτης. Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Μεγαρίδος του νομού Αττικής, στο γεωγραφικό διαμέρισμα Στερεάς Ελλάδας.
Γεωγραφία
Ο Άγιος Χαράλαμπος είναι ημιορεινός οικισμός της βορειοδυτικής Αττικής. Βρίσκεται στις ανατολικές απολήξεις του όρους Πατέρας (ύψωμα «Κορυφούλα», 421 μ.), πάνω στην επαρχιακή οδό Μάνδρας-Θηβών (Ε 962), λίγο πριν την Αγία Σωτήρα και σε μέσο σταθμικό υψόμετρο 260. Απέχει 37 χλμ. περίπου ΒΔ. της Αθήνας.
Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1981 και προσαρτήθηκε στον δήμο Μάνδρας. Με το ΦΕΚ 87Α - 07/06/2010 αποσπάστηκε από τον δήμο Μάνδρας και προσαρτήθηκε στον δήμο Μάνδρας – Ειδυλλίας.
Πηγές
Κατηγορία:Δήμος Μάνδρας - Ειδυλλίας Κατηγορία:Χωριά του νομού Αττικής
Κατάλογος πόλεων στην Κριμαία
Στον παρακάτω κατάλογο παρουσιάζονται οι πόλεις της Κριμαίας, σύμφωνα με τον πληθυσμό που εκείνες είχαν κατά την Απογραφή του Ομοσπονδιακού Διαμερίσματος της Κριμαίας (2014).
Εξωτερικοί σύνδεσμοι
Κατηγορία:Πόλεις της Κριμαίας
Αδαλβέρτος της Πρωσίας (1811-1873)
Ο Αδαλβέρτος (γερμ. Adalbert, 29 Οκτωβρίου 1811 - 6 Ιουνίου 1873) από τον Οίκο των Χοεντσόλλερν ήταν πρίγκιπας της Πρωσίας.
Βιογραφία
Ο Ερρίκος Γουλιέλμος Αδαλβέρτος ήταν ο πρωτότοκος γιος του Γουλιέλμου της Πρωσίας και της Μαρίας Άννας, κόρης του Φρειδερίκου Ε΄ της Έσσης-Χόμμπουργκ.
Το 1873 απεβίωσε στο Κάρλσμπαντ σε ηλικία 62 ετών.
Οικογένεια
Νυμφεύτηκε την Τερέζ Έλσσλερ, χορεύτρια, κόρη του Γιόχαν Φλόριαν Έλσσλερ, γραφέα του Γιόζεφ Χάυντν. Ο γάμος ήταν μοργανατικός και ο εξάδελφος του Αδαλβέρτου, Φρειδερίκου Γουλιέλμος Δ΄ της Πρωσίας, απένειμε στη σύζυγο και στους απογόνους της τον τίτλο του βαρόνου/βαρόνης του Μπάρνιμ. Είχε τέκνο:
Παραπομπές
Κατηγορία:Οίκος των Χοεντσόλερν
Ζόλταν της Ουγγαρίας
Ο Ζόλταν (ουγγρικά: Zolta, 896 - 949) από τον Οίκο των Άρπαντ ήταν ο 3ος μέγας πρίγκιπας της Ουγγαρίας (π. 907-π. 949).
Βιογραφία
Ήταν γιος του Άρπαντ 2ου μεγάλου πρίγκιπα της Ουγγαρίας, τον οποίο διαδέχθηκε το 907, όπως αναφέρει το χρονικό Gesta Hungarorum (Περί του Ουγγρικών Πραγμάτων), που γράφτηκε το 1200-30. Όμως άλλα χρονικά δεν τον αναφέρουν στον κατάλογο του ηγεμόνων της Ουγγαρίας, έτσι οι σύγχρονοι ιστορικοί δεν τον δέχονται ως μεγάλο πρίγκιπα. Όπως και να έχει, από το 955 και μετά όλοι οι ηγεμόνες της Ουγγαρίας είναι απόγονοί του.
Οικογένεια
Νυμφεύτηκε την κόρη του Μενούμορουτ και είχε τέκνο:
Κύπελλο Ελλάδας ερασιτεχνών ποδοσφαίρου 1977–78
Ομάδες
Για τη δεύτερη φάση του Κυπέλλου Ελλάδας ερασιτεχνών προκρίθηκαν οι 37 κυπελλούχες ομάδες των τοπικών ενώσεων:
2η φάση
Οι αγώνες της 2ης φάσης κατόπιν κλήρωσης έχουν ως εξής:
Πρόκριση χωρίς αγώνα: Α.Ο. Καρδίτσας
3η φάση
Οι αγώνες της 3ης φάσης κατόπιν κλήρωσης έχουν ως εξής: Πρόκριση χωρίς αγώνα: Α.Σ. Μετέωρα Καλαμπάκας
4η φάση
Πρόκριση χωρίς αγώνα: Α.Σ. Μετέωρα Καλαμπάκας Π.Ο. Ατσαλένιου Φ.Σ. Κοζάνη '''Α.Ο. Σπάρτης Δόξα Μεγαλόπολης Π.Σ. Καλαμάτα'''
Προημιτελική φάση
Οι αγώνες της Προημιτελικής φάσης κατόπιν κλήρωσης έχουν ως εξής:
Τελικός
Ο τελικός διεξήχθη την Κυριακή 18 Ιουνίου 1978 στο γήπεδο του Ταύρου, στον Ταύρο στην Αθήνα.
Κυπελλούχος αναδείχθηκε ο Πανασπροπυργιακός.
Παραπομπές
Κατηγορία:Εγχώρια ποδοσφαιρικά κύπελλα 1977-1978
Μιχάιλο Φέντοροβ
Ο Μιχάιλο Αλμπέρτοβιτς Φέντοροβ (Михайло Альбертович Федоров, γεννημένος στις 21 Ιανουαρίου 1991 ) είναι Ουκρανός πολιτικός και επιχειρηματίας που υπηρετεί επί του παρόντος ως Αντιπρόεδρος της Κυβέρνησης της Ουκρανίας και Υπουργός Ψηφιακού Μετασχηματισμού από το 2019.
Βιογραφία
Ο Φέντοροβ αποφοίτησε από το Εθνικό Πανεπιστήμιο Ζαπορίζια. Το 2012 κατά τη διάρκεια ενός τοπικού φοιτητικού φεστιβάλ «2012 Student Republic», εξελέγη «φοιτητής δήμαρχος της Zaporizhia» στο φεστιβάλ αντικαθιστώντας τον Αντρίι Μπονταρένκο.
Ο Φέντοροβ είναι ο ιδρυτής του SMM Studio.
Το 2014 ο Φέντοροβ ως μέλος του πολιτικού κόμματος 5.10 έθεσε ανεπιτυχώς υποψηφιότητα για το Βερχόβνα Ράντα στις Ουκρανικές κοινοβουλευτικές εκλογές του 2014 όντας 166ος στη λίστα του κόμματος (στην ουρά του). Το πολιτικό κόμμα των 5.10 (αρχηγός Χενάντιι Μπαλάσοβ) δεν πέρασε το κατώφλι του 5% κερδίζοντας μόνο 0,42% κατά τη διάρκεια των εκλογών και καταλαμβάνοντας τη 14η θέση μεταξύ των συμμετεχόντων κομμάτων.
Μετά τις προεδρικές εκλογές της Ουκρανίας το 2019 ο Φέντοροβ έγινε σύμβουλος του Προέδρου Βολοντίμιρ Ζελένσκι.
Ο Φέντοροβ ήταν στην κομματική λίστα του πολιτικού κόμματος Υπηρέτης του Λαού κατά τις κοινοβουλευτικές εκλογές της Ουκρανίας το 2019 ωστόσο ο ίδιος δεν είναι εγγεγραμμένο μέλος του κόμματος (μη κομματικός, σύμφωνα με την Κεντρική Εκλογική Επιτροπή). Ο Φέντοροβ εξελέγη στο Βερχόβνα Ράντα στις εκλογές.
Εξωτερικοί σύνδεσμοι
Κατηγορία:Αντιπρόεδροι της Ουκρανίας Κατηγορία:Ουκρανοί βουλευτές Κατηγορία:Υπουργοί της Ουκρανίας
Τάλορκ Α΄ των Πίκτων
Ο Ταλόρκ, γιος του Άνιελ, ήταν βασιλιάς των Πικτών από το 452 έως το 456.
Εξωτερικοί σύνδεσμοι
Κατηγορία:Βασιλείς των Πίκτων
Διεθνείς κατατάξεις της Κύπρου
Ο παρακάτω πίνακας αναφέρει τις διεθνείς κατατάξεις της Κύπρου
Παραπομπές
Κατηγορία:Κατάλογοι που αφορούν την Κύπρο
Αϊμερίκ ντε Πεγκιλιάν
Ο Αϊμερίκ ντε Πεγκιλιάν (Aimeric de Peguilhan ή Aimery de Peguillan ή Pégulhan) Πεγκιλάν, περ. 1170 - Λομβαρδία ; περ. 1230), ήταν Οξιτανός τροβαδούρος, από τους σημαντικότερους του Μεσαίωνα.
Γεννήθηκε στο Πεγκιλάν της -σημερινής- Γασκώνης, ιστορικής περιοχής της Ν. Γαλλίας, κοντά στα ισπανικά σύνορα. Ωστόσο, η γενέτειρά του αμφισβητείται και, από κάποιους ερευνητές, θεωρείται ότι γεννήθηκε στην Τουλούζη. Καταγόταν από αστική οικογένεια και ο πατέρας του ήταν έμπορος υφασμάτων. Πρώτος πάτρονας του Αϊμερίκ υπήρξε ο κόμης της Τουλούζης, Ραϋμόνδος ο Ε’ (Raimon V) και, κατόπιν, ο γιος του Ραϋμόνδος ο ΣΤ’ (Raimon VI). Αναγκάστηκε να εκπατριστεί υπό την απειλή των εκκαθαρίσεων κατά θρησκευτικής αίρεσης των Αλβιγηνών (Albigensian) και πέρασε κάποιο χρονικό διάστημα στην Ισπανία. Κατόπιν, πήγε στη Λομβαρδία όπου βρισκόταν υπό των αρχόντων του Este και του Malaspina. Εκεί έζησε την υπόλοιπη ζωή του, μένοντας πιστός στην αίρεση, ή κατά άλλη εκδοχή επέστρεψε στην Τουλούζη για χάρη μιας κρυφής αγαπημένης του.